בדרך מצאנו נחל שקפא והתחיל לזרום שוב בקיץ, מה שנוצר זו מעיין מערת קרח!
ביום הזה קמנו לגשם די רציני. התחלנו לעלות עלייה יחסית קשה לכיוון col de ferret (מעבר הרים- אוכף). עברנו בדרך על יד החווה le paule והמשכנו בעלייה, בשלב זה היינו כה רטובים וקפואים שהחלטנו לחזור על עקבותינו ולהתחמם ב le paule. את המשך המסלול לא עשינו, חזרנו ל ferret ומשם המשכנו בתחבורה ציבורית ל chamonix ו courmayeur כך שבעצם את החצי השני של היום ואת היום השלישי לא עשינו. העלייה קצת תלולה, אורך היום במלואו 17 ק"מ.
העיירה courmayeur נמצאת בעמק ואת היום יש להתחיל בעלייה ממנה. אנחנו לקחנו רכבל למעלה ובכך דילגנו על העלייה, מחיר הרכבל- 15 אירו. משם הולכים יחסית במישורית על הרכס ואז מתחילים בירידה תלולה ושוברת ברכיים לכיוון העמק שבו נמצאת הבקתה elisabetta (קצת מעליו). היום יחסית קל בעיקר אם לוקחים את הרכבל חוץ מהירידה התלולה והארוכה. אורך היום המלא 18 ק"מ והמקוצר 11.5 ק"מ.
היום מתחיל בעלייה מתונה מהבקתה לעבר col de seigne מעבר הגבול בין איטליה וצרפת. משם היא יורדת די בתלילות כמה ק"מ וממשיכה לרדת במתינות עד העיירה les chapieux. ההליכה בכמה ק"מ האחרונים היא על כביש ויש הסעות שעולות 3 אירו אם רוצים. העיירה les chapieux קטנטנה וציורית. יום יחסית קל שאורכו 15.5 ק"מ.
ארוחת בוקר מהוללת- בגט טרי, גבינה איכותית ועגבנות טריות!
את היום התחלנו בירידה מתונה על דרך ג'יפים ביער לאורך נחל עם פינות חמד יפות. תוך שעה- שעתיים הגענו לכנסייה notre dame de la gorge ומשם לקחנו שאטל בחינם ל les contamines. יום קל וקצרצר שאורכו ללא השאטל 6 ק"מ ואיתו 2.5 ק"מ.
אנחנו ניסינו לטייל עם מעט משקל ולכן לא הבאנו שקי שינה ואוהל וישנו רק בבקתות. עדיין היינו בעלי התיקים הגדולים ביותר במסלול מכיוון שלא ויתרנו על בישול. זה מאוד נחמד לישון בבקתות ובאמת מקל אך זה בהחלט מייקר את הטיול.
מקלות הליכה- חובה!